забавни истории за Храна
Един младеж отишъл в някакъв манастир и казал:
- Искам да стана монах!
Игуменът му отговорил:
- Добре! Но трябва да знаеш, че тук се спазва обет за мълчание. На всеки пет години - имаш право само на две думи.
Онзи се съгласил на това условие. Изминали пет години. Монахът казал:
- Студена храна!
И започнали вече да му поднасят топли ястия.
Изминали още пет години. Монахът казал:
- Твърдо легло!
И му дали по-мек дюшек.
Изминали още пет години. Монахът казал:
- Аз напускам!
Игуменът му отговорил:
- Ами, честно казано - никак не съм учуден! От петнайсет години не спря да мрънкаш!